Бывае!
*Уладзімір Паўлаў*

Ноччу сонейка ўзыходзіць.

 — Гэтак не бывае!

Вусень лісціку не шкодзіць.

 — Гэтак не бывае!

Верабей пяройдзе мора.

 — Гэтак не бывае!

Яблыкі саспелі скора.

 — Гэтак не бывае!

Кураня плыве па лужы.

 — Гэтак не бывае!

Шэры воўк з авечкай дружыць.

 — Гэтак не бывае!

Добра птушцы жыць у клетцы.

 — Гэтак не бывае!

Не баліць зламанай кветцы.

 — Гэтак не бывае!

3 хмары дождж сухі пыліць.

 — Гэтак не бывае!

Я ўпаду — мне не баліць.

 — Гэтак не бывае!

Ды не плачу, хоць баліць,

Каб маленькіх не ўцвяліць[[1]](#footnote-1).

 — Бы-ва-е!

1. *Уцвяліць* — давесці да раздражнення, узлаваць. [↑](#footnote-ref-1)